SET50 Put บวกกว่า 72% หลังจากดัชนีร่วงแรงต่อจากวันพุธ
SET50 Put บวกกว่า 72% หลังจากดัชนีร่วงแรงต่อจากวันพุธ
30 ต.ค. 2558

แมคควอรี DW28 กล่าวถึงการซื้อขาย DW ว่ามูลค่าการซื้อขาย DW ทะลุ 5.0% ของมูลค่าการซื้อขายหลักทรัพย์ทั้งหมดวานนี้ โดยเป็นผลจากการที่ดัชนีปรับตัวลดลงทั้งช่วงเช้าและช่วงบ่าย ซึ่งเป็นเหตุให้นักลงทุนเทรด SET50 DW กว่า 51.3% ของมูลค่าการซื้อขาย DW ทั้งหมด และหนุนราคา SET50 Put ปรับตัวขึ้น ตัวอย่างเช่น S5028P1510A +72.2% S5028P1511B +28.6% S5028P1511A +22.2% และ S5028P1512B +11.7% เป็นต้น
ส่วนทางด้าน DW บนหุ้นรายตัว นักลงทุนให้ความสนใจ DW บนหุ้นขนาดใหญ่ ขณะที่ Put DW ปิดบวกจากการที่หุ้นอ้างอิงปรับตัวลง เช่น ADVA28P1604A +9.2% เทียบกับหุ้นอ้างอิงที่ปรับตัวลง -3.4% KBAN28P1601A +8.8% เทียบกับหุ้นอ้างอิงที่ปรับตัวลง -2.0% เป็นต้น
อย่างไรก็ตาม การซื้อขายระหว่างวัน ยังมีนักลงทุนให้ความสนใจ DW บนหุ้น SAMART ต่อเนื่องจากวันพุธ ขณะที่ราคาหุ้นอ้างอิงปรับตัวลงตามภาวะตลาด และรวมทั้ง นักลงทุนบางส่วนให้ความสนใจ DW บนหุ้นพลังงานด้วย โดยมีการซื้อขายทั้ง Call และ Put เช่น PTT28C1602A และ PTT28P1602A
ส่วนทางด้านแรงซื้อขายสุทธิใน DW28 นักลงทุนยังเก็บ SAMA28C1601A ต่อเนื่องอีกกว่า 3.8 ล้านหน่วย นอกจากนี้ ยังมี DW บนหุ้นขนาดกลางและเล็ก เช่น UV28C1512A WHA28C1512A และรวมทั้ง SET50 Call นำโดย S5028C1511A เป็นต้น ส่วนทางด้านแรงขายสุทธิ นักลงทุนขายทำกำไรใน S5028P1511A 3.1 ล้านหน่วย นอกจากนี้ ยังมีแรงขายใน S5028P1511B ด้วย ส่วน DW บนหุ้นรายตัว มีแรงขายใน PTTG28C1512A IRPC28C1512A และ CK28C1602A ตามลำดับ  
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 52,619.65 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 2,654.89 ล้านบาท
คิดเป็น 5.0%  
 
ราคาที่เปลี่ยนแปลงไป (%) ของ DW คำนวณโดยใช้ราคาเสนอซื้อปัจจุบัน (Current Bid Price) ของ DW เปรียบเทียบกับราคาเสนอซื้อสุดท้าย โดยราคาเสนอซื้อสุดท้าย เป็นราคาเสนอซื้อ ณ เวลาประมาณ 30 วินาทีก่อน Call market (16.30 น.) ของวันทำการก่อนหน้า อย่างไรก็ตาม นักลงทุนควรศึกษาตารางราคาของ DW แต่ละรุ่นก่อนการลงทุนเสมอ